**ENOTA VRTEC GORJE**

Datum: 30. 9. 2019

VABILO NA PREDAVANJE Z NASLOVOM

**ZDRAV MOTORIČNI RAZVOJ OTROKA**

Spoštovani starši!

Kaj je danes v otrokovem razvoju drugače kot pred leti?

Kako spodbujati otroka v zdrave gibalne vzorce?

Kje se v današnjem času pojavljajo težave na področju gibanja, drže, koordinacije?

Kako prepoznamo slabo držo in motnje koordinacije?

Kakšna je primerna izbira pripomočkov za vašega otroka?

Kakšna je primerna izbira dejavnosti za vašega otroka?

Kako vašega otroka spodbuja pedagog v vrtcu?

Na srečanje za starše smo letos povabili **Andrejo Zorman**, **dipl.fiziot., nevrofiziot., RNO., hipoter.**, ki dela v razvojni ambulanti in ima na omenjenem področju izkušnje, ki nam jih bo predstavila na predavanju. Njen nastop bo zanimiv, praktično naravnan, informativen in namenjen vsem staršem.

**Predavanje bo v ponedeljek, 7. oktobra 2019, ob 17. uri v avli šole.**

Vabimo vas, da se predavanje udeležite v čim večjem številu.

Meta Šilc, pomočnica ravnateljice Mojca Brejc, ravnateljica

Razmišljanje mame o lanskoletnem predavanju za starše:

»Št. otrok: 117. Otrok ima dva starša, torej je bilo predavanje namenjeno 234 osebam. Na predavanju g. Aleša Čerina z naslovom STARŠI – ROPARJI IZKUŠENJ SVOJIH OTROK pa nas je bilo 20. Torej 10%. Res je, nismo v šoli in za prisotnost se ne daje ocen. Ampak smo pa večni učenci, kako biti dober starš. To pa 100%. Poklic, za katerega ne obstaja mojstrski izpit, ni diplome. Trudimo se pa biti najboljši starši otrokom. Predavanje je govorna predstavitev strokovne, vsebinsko zaookrožene tematike. Občutki in mnenja, ko se predavanje konča, so lahko različni: nam je bilo všeč, nam ni bilo všeč, s povedanim se ne/strinjamo, dobimo samopotrditev, da delamo pravilno; dobimo novo idejo za reševanje določenega problema … Vsekakor dobite neke informacije ali občutke, ki jih boste uporabili.«